**Številka: *545641-75/2020 / 1***

**Ljubljana, dne *28.10.2020***

**GENERALNI SEKRETARIAT VLADE REPUBLIKE SLOVENIJE**

gp.gs@gov.si

V vednost:

**MINISTRSTVO ZA ZUNANJE ZADEVE**

EU-portal@gov.si

**ODLOČITVE REPUBLIKE SLOVENIJE**

**V ZVEZI Z ZADEVAMI EVROPSKE UNIJE**

**PREDLOG ZA OBRAVNAVO**

I.

**1. Zadeva EU**:

Naslov dokumenta v slovenskem jeziku: *Predlog Uredbe Sveta o določitvi ribolovnih možnosti za leto 2021 za nekatere staleže rib in skupine staležev rib, ki se uporabljajo za vode Unije in za ribiška plovila Unije v nekaterih vodah zunaj Unije*

Naslov dokumenta v delovnem jeziku EU: *Proposal for a Council Regulation fixing for 2021 the fishing opportunities for certain fish stocks and groups of fish stocks, applicable in Union waters and, for Union fishing vessels, in certain non-Union waters*

Datum dokumenta: *27.10.2020*

Številka dokumenta: *12189/20*

Medinstitucionalna oznaka: *2020/0308(NLE)*

Pri izdelavi predloga stališča so upoštevane še različice in priloge dokumenta EU:

**2. Vrsta odločitve RS**:*Stališče Republike Slovenije*

**3. Postopek sprejemanja zadeve EU v institucijah EU**:

Postopek: *Nezakonodajni postopek*

Faza sprejemanja: *začetna obravnava*

**4. Pristojni organ EU**:

Svet EU v sestavi: *AGRI - Svet EU za kmetijstvo in ribištvo*

Delovno telo Sveta EU: *F.24 - Delovna skupina za zunanjo ribiško politiko, F.25 - Delovna skupina za notranjo ribiško politiko*

**5. Organ, pristojen za dokončen sprejem stališča RS**:

*Vlada*

**6. Pravna podlaga za obravnavo v Državnem zboru**:

*Vlada Republike Slovenije s stališčem Republike Slovenije seznani Državni zbor Republike Slovenije v skladu z 8. členom Zakona o sodelovanju med državnim zborom in vlado v zadevah Evropske unije.*

Pri delu v Državnem zboru bodo sodelovali: *dr. Jože Podgoršek, minister, mag. Miran Mihelič, državni sekretar*

**7. Roki**:

Predviden čas pričetka obravnave zadeve EU v institucijah EU: *2. polovica 2020*

Predviden čas sprejema zadeve EU v institucijah EU: *2. polovica 2020*

Rok za odziv organa: *18.11.2020*

Rok za obravnavo na seji Vlade in njenih odborih: *12.11.2020*

Rok za obravnavo predloga stališča RS v DZ:

Predlog z obrazložitvijo za skrajšanje oziroma podaljšanje rokov:

**8. Organ, odgovoren za pripravo predloga stališča RS**:

Organ: *Ministrstvo za kmetijstvo, gozdarstvo in prehrano*

Kontaktne osebe organa: *dr. Polona Bunič, Sektor za ribištvo*

**9. Delovna skupina Vlade, organizirana za posamezno področje zadev EU**:

*DS27 - Ribištvo*

vodilni organ: *MKGP - Ministrstvo za kmetijstvo, gozdarstvo in prehrano*

vodja delovne skupine: *dr. Bojan Pahor*

**Delovna skupina je predlog stališča RS obravnavala**:*Ne*

**10. Predlog stališča RS je usklajen z organi**:

Organ: *Ministrstvo za zunanje zadeve*

Kontaktna oseba organa: *mag. Jasmina Adem-Grujič, MZZ*

**11. O predlogu stališča RS je bilo opravljeno posvetovanje z**:

**12. Zahteva za obravnavo**:*na seji Vlade, na seji Odbora za gospodarstvo*

|  |
| --- |
| **dr. Jože Podgoršek****MINISTER** |

II.

**PREDLOG**

**STALIŠČE RS**

Na podlagi 21. člena Zakona o Vladi Republike Slovenije (Uradni list RS, št. 24/05 – uradno prečiščeno besedilo, 109/08, 38/10 – ZUKN, 8/12, 21/13, 47/13 – ZDU-1G, 65/14 in 55/17) je Vlada Republike Slovenije sprejela naslednji sklep

**A)**

Republika Slovenija je sprejela (določila predlog)

***Stališče Republike Slovenije***

*Vlada Republike Slovenije je sprejela na podlagi 49.h člena Poslovnika Vlade Republike Slovenije stališče Republike Slovenije k zadevi Predlog Uredbe Sveta o določitvi ribolovnih možnosti za leto 2021 za nekatere staleže rib in skupine staležev rib, ki se uporabljajo za vode Unije in za ribiška plovila Unije v nekaterih vodah zunaj Unije - 12189/20, ki se glasi:*

*Republika Slovenija podpira Predlog Uredbe Sveta o določitvi ribolovnih možnosti za leto 2021 za nekatere staleže rib in skupine staležev rib, ki se uporabljajo za vode Unije in za ribiška plovila Unije v nekaterih vodah zunaj Unije.*

*Predlog sklepa Sveta ne zadeva neposredno slovenskega ribištva, saj staleži, ki jih ureja navedeni predlog uredbe, niso ciljna vrsta slovenskega morskega gospodarskega ribištva.*

*Republika Slovenija meni, da je pri obravnavi predloga treba upoštevati mnenja držav članic, ki jih predlog neposredno zadeva. Republika Slovenija bo spremljala obravnavo predloga s horizontalnega vidika.*

**B)** *(****Za zakonodajne akte in odločitve politične narave)***

**POGLAVITNE REŠITVE IN CILJI PREDLOGA ZADEVE EU**:

*Predlog uredbe Sveta o določitvi ribolovnih možnosti za leto 2021za nekatere staleže rib in skupine staležev rib, ki se uporabljajo za vode Unije in za ribiška plovila Unije v nekaterih vodah zunaj Unije vsebuje ribolovne možnosti, ki jih Unija določi samostojno, kot tudi ribolovne možnosti na podlagi dvo- ali večstranskih posvetovanj o ribištvu.*

*Ta predlog vsebuje ribolovne možnosti, ki jih Unija določi samostojno. Poleg avtonomnih staležev Unije predlog zajema tudi deljene staleže, tj. staleže, ki se bodo upravljali skupaj z Združenim kraljestvom v Severnem morju in v severozahodnih vodah, z Norveško v Severnem morju in Skagerraku, ali staleže, ki so predmet posvetovanj z obalnimi državami Komisije za ribištvo severovzhodnega Atlantika (NEAFC) ter ribolovne možnosti na podlagi sporazumov v okviru regionalnih organizacij za upravljanje ribištva (RFMO).*

*Številne ribolovne možnosti so v tem predlogu označene kot „pm“ (pro memoria). Vzrok za to je lahko da mnenje glede nekaterih staležev ob sprejetju predloga ni na voljo ali da nekatere omejitve ribolova in druga priporočila zadevne RFMO še niso na voljo, ker RFMO še ni imela svojega letnega zasedanja, ali da za nekatere staleže v grenlandskih vodah, za deljene staleže ali ribolovne možnosti, ki se izmenjujejo s tretjimi državami, številke še niso na voljo in bodo določene ob koncu posvetovanj z Grenlandijo in temi tretjimi državami.*

*Staleži, katerih deleže kvot za ribolovne možnosti za leti 2021 in 2022 bo morala Komisija določiti na posvetovanjih z Združenim kraljestvom, so označeni kot pro memoria, dokler ne bodo znani rezultati potekajočih pogajanj o sodelovanju v zvezi s temi staleži, vključno z ribolovnimi možnostmi, deleži kvot in dostopom do voda Združenega kraljestva.*

*Dogovor vključuje notranjo dodelitev staležev za prihodnje leto med države članice po načelu relativne stabilnosti.*

*Predlagani ukrepi so zasnovani v skladu s cilji in pravili skupne ribiške politike ter so skladni s politiko Unije na področju trajnostnega razvoja. V zvezi s tem Uredba Sveta (EU) št. 1380/2013 Evropskega parlamenta in Sveta o skupni ribiški politiki (osnovna uredba o skupni ribiški politiki) določa cilje za letne predloge omejitev ulova in ribolovnega napora za zagotovitev, da so ribiška območja Unije ekološko, gospodarsko in družbeno trajnostna.*

*Evropska komisija je podala predlog uredbe na podlagi letnega mnenja Mednarodnega sveta za raziskovanje morja (ICES) ter razprave, ki je potekala na podlagi letnega Sporočila Komisije v zvezi s posvetovanjem o ribolovnih možnostih. Pri tem Komisija predlaga celotni dovoljeni ulov (TAC) na podlagi mnenja o ulovu namesto na podlagi mnenja o iztovarjanjih, ki se je uporabljalo v preteklosti. Poleg tega je možnost vsakoletne prilagodljivosti, tj. prenosom neizrabljenega TAC v naslednjo leto, razen v v primerih, ko bi njena uporaba ogrozila doseganje ciljev skupne ribiške politike, zlasti za staleže z biomaso drstitvenega staleža.*

*Za Jadransko morje veljajo tako kot za Atlantik in Sredozemsko morje omejitve glede števila ribiških plovil Unije in skupne zmogljivosti v bruto tonaži ribiških plovil, ki imajo dovoljenje za ribolov, zadržanje na krovu, pretovarjanje, prevoz ali iztovarjanje modroplavutega tuna. Omejitve veljajo za Italijo, Hrvaško in Unijo na splošno.*

*Glede staležev, ki zadevajo slovensko ribištvo, so ribolovne možnosti določene v Predlogu uredbe Sveta o določitvi ribolovnih možnosti za leto 2021 za nekatere staleže rib in skupine staležev rib v Sredozemskem in Črnem morju, s katero se za male pelagične vrste (sardon, sardela) ohranja rezervacijo za slovenske ribiče na ravni 300 ton letnega ulova sardele in sardona skupa ter da lahko slovenska ribiška plovila, ki uporabljajo pridnene vlečne mreže, izvajajo ribolovni napor do višine 3.000 ribolovnih dni na leto. Navedeno omogoča ohranitev in nadaljnji trajnostni razvoj slovenskega ribištva, saj presega letni ulov oziroma ribolovni napor, ki ga je slovenska ribiška flota izvajala v zadnjih 5 letih.*

**OCENA VPLIVOV IN POSLEDIC PREDLOGA ZADEVE EU**:

Vpliv na pravni red

*Ni vpliva na pravni red.*

Posledice za proračun

*Ni posledic za proračun RS in EU.*

Vpliv na gospodarstvo

*Predlog akta nima vpliva na gospodarstvo.*

Vpliv na javno upravo

*Predlog akta nima vpliva na javno upravo*

Vpliv na okolje

*Predlagani ukrepi so zasnovani v skladu s cilji in pravili skupne ribiške politike ter so skladni s politiko Unije na področju trajnostnega razvoja.*

Drugo

**C)**

**Predstavniki RS, ki bodo zastopali stališče RS v institucijah EU**:

***dr. Jože Podgoršek, minister, mag. Miran Mihelič, državni sekretar, dr. Polona Bunič, Sektor za ribištvo, MKGP; Leon Megušar, Uroš Zgonec, SPBR***